Khotanés

Lo khotanés (o saka, sace, saka khotanés, o ancianament indoescita) es una lenga iraniana atudada que foguèt parlada en Xinjiang en Tatgiquistan, dins l'ancian reialme de Khotan. 

 Classificacion 
Lo khotanés es una lenga iraniana orientala qu'es donc pròcha de las autras lengas iranianas mejanas conegudas en Asia Centrala e en Turkestan, lo bactrian, lo sogdian e lo khwarezmian.

 Descubèrta de la lenga 
La lenga foguèt descubèrta al començament del sègle XX, per las expedicions alemandas, britanicas, puèi francesas, japonesas e russas dins los oasis del Turkestan, subretot dins aquela de Khotan. L'exploracion dels sites arqueologics metèt al jorn fòrça manuscrits dins fòrça lengas, lo chinés, lo pèrsa mejan, lo part, lo sogdian e demest aquelas lo khotanésOranskij 1977, p. 89.. 

Los manuscrits khotaneses son datas del sègle VII al sègle X. La lenga èra encara parlada al sègle XI, epòca ont foguèt remplaçadas per de parlars turquesesOranskij 1977, p. 89-90.. D'autras formas de la lengas foguèron identificadas tal que lo tomshoqés, parlat dins l'oasi de Tomshoq. De mai, los lingüistas distinguisson lo khotanés ancian del khotanés tardiu.

 Escritura 
Los manuscrits son de documents comercials o de tèxtes religioses bodistas que son escriches dins una escritura brahmiOranskij 1977, p. 90.. Al contrari del sogdian o del part, los tèxtes son vocalisats, es a dire que las vocalas son escrichas.

 Referéncias 

 Fonts 
  Iosif M. Oranskij, 1977, Les langues iraniennes, traduit per Joyce Blau, Institut d'études iraniennes de l'Université de la Sorbonne Nouvelle, documents et ouvrages de référence 1, París, Librairie C. Klincksieck.
  Л. Г. Герценберг, 2000, Xoтаносакский язык dins Языки мира. Иранские языки III - Восточноиранские языки, Moscòu, Indrik.
  Ronald Eric Emmerick, 1968, Saka Grammatical Studies, London Oriental Series 20, Londres, Oxford University Press.
  Ronald Eric Emmerick, P.O. Skjærvø, 1982, Studies in the Vocabulary of Khotanese I, Viena, Verlag der österreichischen Akademie der Wissenschaften.
  Ronald Eric Emmerick et P.O. Skjærvø, 1987, Studies in the Vocabulary of Khotanese II, Viena, Verlag der österreichischen Akademie der Wissenschaften.

Categoria:Inventari de lengas
Categoria:Lenga iraniana
Categoria:Lenga de China
Categoria:Lenga de Tatgiquistan
Categoria:Lenga mòrta